cyanic-selkie/wikianc huggingface dataset:
Թանասիս Ապարտիս
Արտաքին հղումներ
Կատեգորիա:Հույն քանդակագործներ Կատեգորիա:Զմյուռնիայի հույներ Կատեգորիա:20-րդ դարի քանդակագործներ Կատեգորիա:Պատվո լեգեոնի շքանշանի ասպետներ
Մեռնող կարապը (ֆիլմ, 1917)
Մեռնող կարապը (Умирающий лебедь), ռուսական գեղարվեստական համր ֆիլմ, որի ռեժիսորն է Եվգենի Բաուերը։ Թողարկվել է 1917 թվականի հունվարի 17-ին։
Սյուժե
Համր պարուհի Գիզելան ծանոթանում է Վիկտորի հետ և սիրահարվում նրան։ Թվում է, թե Վիկտորը փոխադարձաբար սիրում է նրան, բայց շուտով պարուհին նրան տեսնում է ուրիշի հետ։ Գիզելային մեռնող կարապի դերում տեսնելուց հետո նկարիչ Գլինսկին, որը ձգտում է նկարում մահ պատկերել, պարուհուն օգտագործում է որպես բնորդուհի։ Գլինսկին նրան նկարում է կարապի հագուստով, Գիզելայի աչքերում՝ խոր վշտի արտահայտություն։ Բայց երբ Վիկտորը զղջում է և ներվում Գիզելայի կողմից, նկարիչը նկատում է, որ այդ ողբալի արտահայտությունն անհետանում է։ Այդ ժամանակ նա խեղդում է պարուհուն և թողնում նրան «մեռնող կարապի» դիրքում։
Ֆիլմի մասին
Թողարկման տարում ֆիլմը առաջացրել է մի շարք շահագրգիռ հրապարակումներ։ Մասնավորապես, «Թատերական թերթի» մեկնաբանը գրել է. «Այս անգամ պարոն Բաուերը հատկապես հետաքրքիր է ոչ թե տաղավարներով, այլ նրբաճաշակ բնույթով» ։ «Թատրոնների տեսություն»-ում նշվել է. «Պիեսի բովանդակությունը բավականին հետաքրքիր է, և ֆիլմը նայվում է հետաքրքրությամբ» ։
«Կինե-ամսագիրն» այսպես է գնահատել ֆիլմը.
«Կինեմատոգրաֆիայի տեղեկագրում» Վ. Վերոնինը մատնանշել է դերասանական խաղը և ռեժիսորական գյուտերը:
Կինոյի պատմաբան Վ. Վիշնևսկին գրել է. «Անհեթեթ և մտացածին սյուժե. հետաքրքիր է հիմնականում դերասանական խաղը»։ Կինոգետ Նեա Զորկայան ֆիլմը գնահատել է որպես «դեկադենտական նախշ՝ ցածրարվեստ հիմքի վրա»։
Արտաքին հղումներ
Կատեգորիա:1917 ֆիլմեր Կատեգորիա:Ռուսական դրամա ֆիլմեր Կատեգորիա:Ռուսական ֆիլմեր Կատեգորիա:Դրամա ֆիլմեր Կատեգորիա:Սև-սպիտակ ֆիլմեր Կատեգորիա:Համր ֆիլմեր Կատեգորիա:Վիքիպեդիա:ՈՒՎ 2023-ի հոդվածներ
Leave the Door Open
«Leave the Door Open», ամերիկյան Silk Sonic սուպեր դուետի երգը, որի կազմում ներառված են Բրունո Մարսը և Անդերսոն Փաաքը։ Թողարկվել է 2021 թվականի մարտի 5-ին որպես առաջին սինգլ An Evening with Silk Sonic (2021) դեբյուտային ստուդիական ալբոմից ։ Սինգլը հասել է ամերիկյան Hot 100 հիթ-շքերթի առաջին հորիզոնականին՝ դառնալով Բրունո Մարսի 8-րդ և Փաաքի առաջին չարթփոփերը ։
Պատմություն
Նորզելանդական ռադիո դի-ջեյ Զեյն Լոուին Apple Music Beats 1-ի podcast-ի համար տված հարցազրույցում Անդերսոն Փաաքն ասել է, որ երգի ստեղծման համար շատ «համբերություն և նրբություն» է պահանջվել։ Մարսը դժգոհել է COVID-19 պանդեմիայի պատճառով կենդանի ելույթների բացակայությունից՝ հավելելով. «Ես չեմ կարող սպասել, մինչև մարդիկ դա լսեն»։ Այնուհետև ավելացրել է․ «Ես չեմ կարող սպասել, որ դա կատարեմ մարդկանց համար։ Ես չեմ կարող սպասել, թե երբ կլինեմ իմ խմբի հետ» ։
2021 թվականի փետրվարի վերջին Բրունո Մարսը և Փաաքը սոցիալական ցանցերում հայտարարել են իրենց նոր Silk Sonic խմբի և An Evening with Silk Sonic խմբի առաջին ստուդիական ալբոմի ստեղծման մասին ։ 2021 թվականի մարտի 5-ին՝ An Evening with Silk Sonic-ի մասին հայտարարությունից կարճ ժամանակ անց, «Leave the Door Open»-ը թողարկվել է որպես վերոնշյալ նախագծի առաջին սինգլ «Silk Sonic Intro»-ից ։
2021 թվականի ապրիլի 1-ին թողարկվել է սինգլի կենդանի ձայնագրությունը թվային ներբեռնման և հոսքային հաղորդման համար՝ Գրեմմիի ելույթից ձայնի օգտագործմամբ՝ Բութսի Քոլինզի որոշ ավելացված մեկնաբանություններով ։
Արտաքին հղումներ
Կատեգորիա:Բրունո Մարսի երգեր
Մեգգի Ալբանեզի
Մեգգի Ալբանեզի (Meggie Albanesi, ), թատրոնի և կինոյի բրիտանացի դերասանուհի ։
Կենսագրություն և կարիերա
Ծնվել է 1899 թվականի հոկտեմբերի 8-ին Լոնդոնում, Մարգարիտա Սեսիլիա Բրիժիտա Լուսիա Մարիա Ալբանեզի (Margherita Cecilia Brigida Lucia Maria Albanesi) անվան ներքո։ Նրա մայրը` Ադելաիդա Էֆֆի Ռոուլենդսը, գրող էր, իսկ հայրը իտալացի ջութակահար Շևալյե Կարլո Ալբանեզին էր։ Սովորել է Դրամատիկական արվեստի թագավորական ակադեմիայում և առաջին անգամ կինոյում նկարահանվել է 1918 թվականին։
Ունեցել է հաջողակ թատերական կարիերա՝ մասնավորապես Օուեն Նեյրսի հետ միասին խաղալով Ջոն Գոլսուորսի «Առաջինն ու վերջինը» ներկայացման մեջ։ Շուտով քննադատներն սկսեցին նրան անվանել որպես բրիտանական բեմահարթակի ամենահեռանկարային դերասանուհիներից մեկը ։ Սակայն, նկարահանվելով ընդամենը վեց ֆիլմում՝ Ալբանեզին վախճանվեց 1923 թվականի դեկտեմբերի 9-ին՝ 24 տարեկան հասակում։ Նա մահացավ Բրոդստերսի Քենթ կոմսությունում, ենթադրաբար, հղիության անօրինական ընդհատման պատճառով  ։
Ալբանեզին հարաբերությունների մեջ էր թատրոնի և կինոյի պրոդյուսեր Բեյզիլ Դինի հետ, ով անգամ դերասանուհու մահվանից հետո համակված էր նրանով ։ Սկզբում Դինին գրավեց իր ապագա կնոջ` դերասանուհի Վիկտորյա Հոպերի արտաքին նմանությունը Ալբանեզիի հետ։ Նա իր ներկայացումներում դերեր էր հատկացնում նաև իր կնոջը։ Նրա վերջին գեղարվեստական ֆիլմը` «Քսանմեկ օր», նկարահանվեց «Առաջինն ու վերջինը» պիեսի մոտիվներով, որի վրա նա աշխատել էր Ալբանեզիի հետ միասին ։
Արտաքին հղումներ
Կատեգորիա:Անգլիացի կինոդերասանուհիներ Կատեգորիա:Թատրոնի դերասանուհիներ Կատեգորիա:Դերասանուհիներ այբբենական կարգով Կատեգորիա:Դրամատիկական արվեստի թագավորական ակադեմիայի շրջանավարտներ Կատեգորիա:20-րդ դարի դերասանուհիներ Կատեգորիա:Բրիտանացի կինոդերասանուհիներ
Պեումո
Պեումո (Peumo), քաղաք Չիլիում։ Նույնանուն համայնքի վարչական կենտրոնն է։ Բնակչությունը կազմում է 7 392 մարդ (2002)։ Քաղաքն ու կոմունան մտնում են Կաչապոալ նահանգի և Լիբերտադոր-Խեներալ-Բերնարդո-Օ'Հիգինս շրջանի կազմի մեջ։
Կոմունայի տարածքը կազմում է 154,1 կմ², բնակչությունը՝ 14 313 մարդ (2017)։ Բնակչության խտությունը 92,88 մարդ/կմ² է ։
Տեղագրություն
Քաղաքը գտնվում է շրջանի վարչական կենտրոն Ռանկագուայից 48 կմ հարավ-արևմուտք։
Կոմունան սահմանակից է.
Արտաքին հղումներ
Կատեգորիա:Չիլիի քաղաքներ
Սերգեյ Մալայան
Սերգեյ Վարդանի Մալայան, հայ ակնաբան։ Բժշկական գիտությունների թեկնածու (1958), դոցենտ (1964): Առաջինն է ստեղծել տեսողության սրության որոշման աղյուսակների հայկական հավաքածուն։ Մեծ ներդրում է ունեցել Հայաստանում ակնաբուժության զարգացման գործում։
Կենսագրություն
Աշխատանքները վերաբերում են աչքի հիվանդությունների կլինիկային։ Մալայանը ռուս-լատինական եզակի բառարանի, հիսուն գիտական աշխատանքների, ինչպես նաև «Ֆիզիոլոգիական օպտիկայի և աչքի անատոմիա» դասագրքի հեղինակ է ։
Ժառանգություն
1978 թվականին Հայաստանի գլխավոր ակնաբույժ Սերգեյ Մալայանի գլխավորությամբ Հանրապետական տրախոմատոզ-գլաուկոմատոզ դիսպանսերի բազայի վրա (1952) կազմավորվել է Երևանի ակնաբուժական կենտրոնը, որի բացումը կատարվել է նույն թվականի մարտին։ 1978 թվականի հունիսի 7-ին Մալայանը կենտրոնում կատարել է առաջին` կատարակտի վիրահատությունը։ 1998 թվականից Ակնաբուժական կենտրոնը կրում է Մալայան գիտնականի և բժշկի անունը։ Կենտրոնի սրահում տեղադրվել է Սերգեյ Մալայանի բրոնզե կիսանդրին ։
Մահ
Մահացել է 1978 թվականի հուլիսի 30-ին Երևանում։
Ծանոթագրություններ
Կատեգորիա:Հայ ակնաբույժներ Կատեգորիա:Բժշկական գիտությունների թեկնածուներ Կատեգորիա:Թբիլիսիի պետական բժշկական համալսարանի շրջանավարտներ
Դևիդ Սեյդլեր
Դևիդ Սեյդլեր (David Seidler,  ), բրիտանո-ամերիկյան սցենարիստ  ։ «Թագավորի ելույթը» ֆիլմի լավագույն բնօրինակ սցենարի համար «Օսկար» և «BAFTA» մրցանակների դափնեկիր։
Կենսագրություն
Դևիդ Սեյդլերը ծնվել և վաղ մանկությունն անցկացրել է Լոնդոնում։ Նրա ծնողները մայրաքաղաքի միջին խավի հրեաներ են ։ Հայրը՝ Բերնարդը բրոքեր էր, զբաղվում էր մորթեղենով, նաև ուներ գրասենյակ Նյու-Յորքում։ Երբ Լոնդոնը ենթարկվել է ֆաշիստական Գերմանիայի հարձակմանը, ընտանիքը տեղափոխվել է Լինգֆիլդ՝ Սուրեյ ։
Ավելի ուշ նրանք մեկնել են Ամերիկա, նրանց նավը երեք նավերից կազմված պահակախմբի կազմում էր, որոնցից մեկը, որը տեղափոխում էր իտալացի ռազմագերիներին, խորտակվել է գերմանական սուզանավի կողմից։ Այս վտանգավոր ուղևորությունը դառնում է Դևիդի կակազել սկսելու պատճառը, որով տղան տառապում էր մինչև երեք տարեկան հասակը ։ Եվրոպայում մնացած նրա ազգականները զոհվում են Հոլոքոստի ժամանակ ։
Ծանոթագրություններ
Կատեգորիա:1937 ծնունդներ Կատեգորիա:Ամերիկացի սցենարիստներ Կատեգորիա:BAFTA մրցանակի դափնեկիրներ Կատեգորիա:Կոռնելի համալսարանի շրջանավարտներ Կատեգորիա:Ամերիկացի գրողներ
Թուրքական ինքնուրույն ուղղափառ պատրիարքություն
Թուրքական ինքնուրույն ուղղափառ պատրիարքություն (թուրքերեն՝ Bağımsız Türk Ortodoks Patrikhanesi), թուրքախոս հույների ինքնուրույն անօրինական պատրիարքություն որը անջատվել է Կոստանդնուպոլսի տիեզերական պատրիարքությունից 1924 թվին գլխավորությամբ Պավլոս Գարահիսարիդիս (Էրեներոլ) կոչեցյալ հույն կղերի որը հռչակվել է պատրիարք Էֆտիմ Ա։
Պավլոս Գարահիսարիդիս (թուրք անունով՝ Զեկի Էրեներոլ) ըմբոստանալով հույն ուղղափառ եկեղեցվո հեղինակության հիմնել էր շարք մը անկախ թուրքախոս եկեղեցիներ Կեսարիայի մեջ և փոխադրվել Պոլիս պայքարելով Պատրիարք Մելետիոս Դ. և հաջորդին Պատրիարք Գրիգորիս Է. օրով։
Պատրիարք Էֆտիմ (թուրքերեն Papa Eftim կամ Patrik Eftim) որոշել է ստեղծել անօրինական ազգայնամոլ թուրք անկախ քրիստոնյա եկեղեցի և պատրիարքություն մի տասնյակ հետևորդներով և դասական հունարեն լեզվով արարողությունները լքել է թյուրքացնելով սուրբ պատարագը ։
Ամուսնացյալ պատրիարքը իշխել է անկախ առանց ճանաչումի 40 տարի և 1962 թվին առողջական պատճառներով նշանակել է իր զավակին՝ Տուրքութ Էրեներոլին (ծ. Յորկոս Գարահիսարիդիս)՝ իբր պատրիարք Էֆտիմ Բ։
1991 թվին Էֆտիմ Բ. մահացել է և իր եղբայրը Սելջուք Էրեներոլը ստանցնել է պատրիարքությունը իբր Էֆտիմ Գ։
2002 թ. սկսյալ, Թուրքական ինքնուրույն ուղղափառ պատրիարքության աթոռը ղեկավարվում է Էֆտիմ Ա. թոռան և Էֆտիմ Գ. զավկին կողմից (ծ. Պաշա Իւմիւթ Էրեներոլ) իբր պատրիարք Էֆտիմ Դ։
Թուրք կառավարությունը ամբաստանել է եկեղեցուն, որ «Էրգենեկոն» ազգայնամոլ ընդյատակեայ կազմակերպութեան մեծ աջակցություն է տվել տարիներու ընթացքում և բազմաթիվ անգամներ «Էրգենեկոն»-ի անդամներ գաղտնի ժողովներ են գումարել պատրիարքության կալվածքներից ներս։
Ծանոթագրություններ
Կատեգորիա:Ուղղափառություն Կատեգորիա:Կրոնը Թուրքիայում
Չաշևկա
Չաշևկա (Чащевка), գետ Ռուսաստանում, հոսում Արխանգելսկի մարզում։ Գետաբերանը տեղակայված է հյուսիսային դիվինա գետի աջ ափին՝ 18 կմ հեռավորության վրա։ Գետի երկարությունը 492 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ․
Սելին Դիոնի սինգլների սկավառակագրություն
Սելին Դիոնի սինգլների սկավառակագրություն, երգչուհի Սելին Դիոնի սկավառակագրության մեջ հաշվվում է 153 սինգլ, ինչպես նաև 5 բարեգործական ձայնագրություն, որոնց ստեղծմանը երգչուհին մասնակցել է այլ երաժիշտների հետ միասին։
12 տարեկան հասակում Դիոնն իր մոր և եղբոր՝ Ժակի հետ գրել է իր առաջին երգը՝ «Ce n'était qu'un rêve», որը դարձել է նրա առաջնաելույթային սինգլը և որը թողարկվել 1981 թվականին։ 1983 թվականին թողարկվել է «D'amour ou d'amitié» երգը, որը Դիոնն առաջին կանադացի արտիստն է դարձրել, որի սինգլը Ֆրանսիայում հասել է ոսկե կարգավիճակի ։ Եվրոպայում հետագա հաջողությունը կապված է «Ne partez pas sans moi» երգի հետ, որը կատարել է 1988 թվականի Եվրատեսիլում՝ ներկայացնելով Շվեյցարիան։ Առաջին միջազգային հաջողությունը Դիոնն ունեցել է անգլալեզու «Unison» առաջնաելույթային ալբոմի թողարկմամբ, որն առաջին անգամ ներկայացրել է նրան ամերիկյան հանրությանը։ Ամենամեծ հայտնիությանն է հասել «Where Does My Heart Beat Now» սինգլը, որը հասել է ամերիկյան Billboard Hot 100 հիթ-շքերթի 4-րդ հորիզոնական և Կանադայի հիթ-շքերթի 6-րդ հորիզոնական ։ 1991 թվականին Պիբո Բրայսոնի հետ միասին ձայնագրել է «Գեղեցկուհին և Հրեշը» մուլտֆիլմի սաունդթրեքը՝ «Beauty and the Beast»-ը, որն էլ ավելի է ամրապնդել Դիոնի հաջողությունը ԱՄՆ-ում՝ հայտնվելով Billboard Hot 100 հիթ-շքերթի թոփ տասնյակում, ինչպես նաև ստացել է «Օսկար» մրցանակ՝ ֆիլմում լավագույն երգի համար և «Գրեմմի»՝ դուետի կամ խմբի լավագույն վոկալային փոփ կատարման համար։
1993 թվականին լույս է տեսել նրա երրորդ անգլալեզու «The Colour of My Love» ալբոմը, որը դարձել է նրա ամենամեծ առևտրային հաջողությունը այդ ժամանակ։ «The Power of Love» երգն առաջինն է Դիոնի կարիերայում, որը ԱՄՆ-ում և Ավստրալիայում հասել է առաջինին հորիզոնական ։ Մեծ Բրիտանիայում հանրաճանաչություն է ստացել նաև «Think Twice» երգը, որը 7 շաբաթ գլխավորել է հիթ-շքերթը և դարձել կին արտիստի 4-րդ սինգլը, որը հատել է մեկ միլիոն վաճառված օրինակի սահմանը ։ Չնայած անգլալեզու ստեղծագործություններում ունեցած հաջողություններին՝ երգչուհին շարունակել է երգեր ձայնագրել իր մայրենի ֆրանսերեն լեզվով։ 1995 թվականին թողարկվել է Դիոնի «D'eux»՝ չորս տարվա ընթացքում առաջին ֆրանսալեզու ալբոմը։ «Pour que tu m'aimes encore» սինգլը բարձրացել է ֆրանսիական հիթ-շքերթի գագաթ՝ 12 շաբաթվա ընթացքում մնալով առաջատար դիրքում և վաճառվել է 955 000 օրինակ միայն Ֆրանսիայում ։ Երգը գլխավորել է ֆրանսախոս տարածաշրջանների հիթ-շքերթները, ինչպես նաև ընդգրկվել է Նիդեռլանդների, Շվեդիայի, Իռլանդիայի և Մեծ Բրիտանիայի թոփ տասնյակներում։ Նույն թվականին «To Love You More» սինգլը թողարկվել է Ճապոնիայում, որտեղ այն Oricon հիթ-շքերթում հասել է առաջին հորիզոնականին և վաճառվել ավելի քան 1 մլն օրինակով  ։ Արդյունքում՝ Դիոնը դարձել է ոչ ճապոնական ծագում ունեցող առաջին արտիստը 12 տարվա ընթացքում, որի երգը բարձրացել է Ճապոնիայի սինգլների հիթ-շքերթի գագաթ ։
1996 թվականին լույս տեսած Դիոնի 4-րդ անգլալեզու ալբոմը՝ «Falling into You», վերադարձրել է նրան ամերիկյան Billboard Hot 100 հիթ-շքերթի բարձունքին՝ «Because You Loved Me» սինգլով, ինչպես նաև ներառել է այնպիսի հաջողակ սինգլներ, ինչպիսիք են «It's All Coming Back to Me Now» և «All by Myself», որոնք հայտնվել են ԱՄՆ-ի հիթ-շքերթի թոփ հնգյակում ։ 1997 թվականի վերջին թողարկվել է մի երգ, որին վիճակված էր դառնալ Դիոնի ամենամեծ հաջողությունը՝ «My Heart Will Go On» դասական ազդեցություններով բալլադը, որը գրվել էր կոմպոզիտոր Ջեյմս Հորների կողմից «Տիտանիկ» ֆիլմի սաունդթրեքի համար։ Երգը գլխավորել է հիթ-շքերթներ ամբողջ աշխարհում և դարձել Դիոնի «այցեքարտը», ինչպես նաև արժանացել է բազմաթիվ մրցանակների, այդ թվում՝ «Օսկար» մրցանակի՝ ֆիլմի լավագույն երգի համար, ինչպես նաև «Գրեմմի» մրցանակի՝ լավագույն կանացի վոկալ փոփ-կատարման և տարվա լավագույն ձայնագրության համար։ Այն բանից հետո, երբ Մեծ Բրիտանիայում «My Heart Will Go On» երգը վաճառվել է 1,48 մլն օրինակով, իսկ «Think Twice»–ը՝ 1,30 մլն օրինակով, Դիոնը դարձել է միակ երգչուհին, որն ունի երկու սինգլ, որոնք վաճառվել են միլիոնավոր տպաքանակով այդ երկրում ։ Բացի այդ, նա Մեծ Բրիտանիայում առևտրային առումով ամենահաջողակ երգչուհիներից մեկն է ։
1998 թվականին թողարկվել է «I'm Your Angel» երգը, որը ձայնագրվել է Ար Քելլիի հետ դուետով և որը դարձել Է ԱՄՆ-ի հիթ-շքերթում Դիոնի չորրորդ համար մեկ հիթը և երկրորդը՝ «My Heart Will Go On» երգի առաջնաելույթից հետո ։ Billboard Hot 100 հիթ-շքերթում հաջորդ հաջողությունը դարձել է 1999 թվականին թողարկված «That's the Way It Is» սինգլը և հասել 6-րդ հորիզոնականին ։ Երկամյա ընդմիջումից հետո՝ 2002 թվականի մարտին, Դիոնը թողարկել է «A New Day Has Come» ալբոմը։ Առաջին սինգլը զբաղեցրել է Billboard Hot 100-ի 22-րդ և Billboard Hot Adult Contemporary Tracks հիթ-շքերթի 21-րդ հորիզոնականը, որի արդյունքում Դիոնը կարողացել է գերազանցել իր սեփական ռեկորդը՝ «Because You Loved Me» սինգլով 19 շաբաթ մնալով հիթ-շքերթում։ 2006 թվականին Դիոնի սինգլները ընդհանուր առմամբ 87 շաբաթ անցկացրել են Hot Adult Contemporary Tracks հիթ-շքերթի բարձունքում, ինչն ավելի շատ է, քան որևէ այլ արտիստի մոտ, բացի այդ հանդիսանում է այս հիթ-շքերթում ամենաշատ թվով առաջին հորիզոնականում հայտնված հիթեր ունեցող արտիստը (11)։ 2007 թվականին «Taking Chances» սինգլի թողարկմամբ Դիոնը դարձել է ամենաշատ սինգլներ ունեցող արտիստը (21 նախորդ երկու տասնամյակների ընթացքում), որոնք ընդգրկվել են Hot Adult Contemporary Tracks հիթ-շքերթի թոփ տասնյակումում ։
Ծանոթագրություններ
Կատեգորիա:Սկավառակագրություններ
(845) Նաեմա
(845) Նաեմա (Naema), աստերոիդ աստերոիդների հիմնական գոտում։ Հայտնաբերվել է 1916 թվականի նոյեմբերի 16-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,943513 ա. մ., առավելագույնը մոտենում է 2,7468 ա. մ. հեռավորության վրա և հեռանում 3,1402 ա. մ. ։ Արեգակի շուրջ մեկ ամբողջական պտույտ է կատարում 1844,58 երկրային օրվա ընթացքում, իր ուղեծրով շարժվելով միջինում 0,195166 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,62° անկյուն։
Նաեմա աստերոիդը գլխավորում է Նաեմայի աստերոիդների ընտանիքը, որը տեղաբշխված է հիմնական աստերոիդների գոտում։
Արտաքին հղումներ
Կատեգորիա:Նաեմայի ընտանիքի աստերոիդներ Կատեգորիա:1916 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կրուս Ալտաի գավառ
Կրուս Ալտաի գավառ (Microrregião de Cruz Alta) գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մտնում է Սեարա նահանգի հյուսիսարևմտյան մարզի մեջ։ 2005 թվականի տվյալներերով բնակչությունը կազմում է 159 434 մարդ։ Տարածքը ՝ 8449,170 կմ2։ Բնակչության խտությունը՝ 18,9 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Ռիու Գրանդի դու Սուլ նահանգի գավառներ
Լոխ Նեսի հրեշ
Լոխ Նեսի հրեշ (անգլ. Loch Ness Monster, Նեսի-անգլ. Nessie, լատ. Nessitera rhombopteryx), քաղաքային լեգենդ, ըստ որի շոտլանդական Լոխ Նես լճում մեծ հրեշ է ապրում։ Հետազոտական այն ուղղությունը, որը զբաղվում է այս առասպելական հերոսի փնտրտուքներով կոչվում է կրիպտոզոոլոգիա։
Լեգենդ
Լեգենդի համաձայն, խորհրդավոր արարածի մասին առաջինն աշխարհին պատմել են հռոմեական լեգեոներները, սուրը ձեռքներին ծանոթանալով կելտական տարածքներին։ Տեղի ժողովուրդը քարի վրա հավերժացրել էր շոտլանդական ողջ ֆաունան՝ եղնիկից մինչև մուկը։ Միակ պատկերը, որը նրանք չկարողացան հասկանալ երկարավիզ, հսկայական չափերի հասնող կենդանին էր։
Առաջին գրավոր հիշատակությունն այս խորհրդավոր արարածի մասին արվել է 6-րդ դարում՝ սուրբ Կոլումբի կենսագրականում։ Այդ ժամանակահատվածում, Կոլումբը Շոտլանդիայի արևմտյան ափի իր վանքում զբաղված էր հեթանոսներին հավատի բերելով։ Համաձայն լեգենդի, մի անգամ Կոլումբը դուրս է գալիս Լոխ-Նեսի ափ և տեսնում, որ տեղի բնակիչները թաղում են մի մարդու, ով լճում լողանալիս սպանվել է։ Նրան սպանել է Նիսագը (հրեշի կելտական անվանումը)։ Զինված տեղացիները հրեշին վտարելու համար սպանվածին բերում են լճի ափ։ Սրբի աշակերտներից մեկը նետվում է լիճը, որպեսզի նավակը մոտեցնի, երբ նա հեռանում է ափից, ջրից դուրս է գալիս հսկայական գորտանման կենդանի, որը իհարկե գորտ չէր։ Ըստ լեգենդի Սուրբ Կոլումբը աղոթքով հեռացնում է հրեշին, իսկ համաձայն մեկ այլ պատմության նա նրան ծառ է դարձնում։
Կելտական լեգենդը՝ ջրի ոգու Կելպի մասին, որի ուսումնասիրությունները հիշատակվում են 1933-1934 թվականներին, պատկերում է երկարավիզ ձիու տեսքով և շատ փոքր գլխով։ Հրեշը պատահական անցորդին գրավում էր իր տեսքով, կարծես առաջարկելով տեղ հասցնել և տանում էր լճի խորքը։ Առաջին գրանցված տեղեկությունները լճում ապրող արարածների մասին վերաբերվում են գեներալ Ուեյդի հարավային ափին գտնվող հին ռազմական ճանապարհի կառուցման ժամանակներին (18-րդ դար)՝ այն ժամանակ Ֆոյերսից ոչ հեռու կատարվող պայթեցման աշխատանքները վախեցրին երկու հսկայական նիրհող հրեշներին։ 19-րդ դարի ընթացքում հաղորդագրություններ էին ստացվում, որտեղ նկարագրվում էին հսկայական սալամանդրեր։ Ընդհանուր առմամբ, հրեշը կարծես թե երկար ժամանակով հանդարտվել էր, բայց հանկարծ 1880 թվականին ոչ մեծ մի առագաստանավ, մարդկանց հետ միասին շրջվեց և խորտակվեց։ Միանգամից հիշվեց հրեշը, որին, բարեբախտաբար, տեսել էին որոշ մարդիկ։
Այսպես սկսվեց լեգենդը լոխ-Նեսյան հրեշի մասին։ 1932 թվականին ոմն միսս ՄակԴոնալդը պնդում էր, որ տեսել է ինչ-որ արարած, ծանծաղուտով դեպի լիճ գնացող։ Այս հաղորդագրությունը մեծ հետաքրքրություն չառաջացրեց, չնայած, որ հետագայում ուշադրոություն դարձրին դրա վրա, քանի որ ականատեսը պնդում էր, որ արարածը հիշեցնում էր կարճ գլխով կոկորդիլոսի։ 1933 թվականի գարնանը «Ինվերնես կուրյեր» թերթում առաջին անգամ հրատարակվեց անհայտ արարածի հետազոտումների մասին մանրամասն պատմությունը Մակկեյ ամուսինների կողմից, որը պատմել էր տեղի բնակիչ՝ Ջրային և անտառային տնտեսության տեսուչ՝ Ալեքս Կեմբելը, որը հետագայում վկայություններ է տվել, որ բազմիցս ուսումնասիրել է արարածին և հաստատում էր BBC-ին տված հեռուստահարցազրույցի ժամանակ, որ նավարկելով լճում ոստիկան Ջոն Ֆրեյզերի հետ բառացիորեն բախվեց անհայտ արարածի հետ։ Մարտին Մակկեյները վերադառնում էին Ինվերենսից լճի հյուսիսային ափի երկայնքով, երբ հանկարծ տիկին Մակկեյը տեսավ.
Մակկեյների ցուցմունքներով հոդվածը սենսացիա, և հետաքրքրասերների՝ դեպի լիճ ուխտագնացություն առաջացրեց։ Նույն թվականի ամռանը Լոխ-Նեսի հյուսիսային ափը նշանակալիորեն բարեկարգվեց։
Նույն թվականի մայիսին հաղորդագրությունների նոր հոսք առաջացավ։ Պարոն Ալեքսանդր Շոուն իր որդու հետ միասին կանգնած էին բացատում՝ Ուայթֆիլդ-հաուսի մոտակայքում, երբ 500 յարդ (455 մ) հեռավորության վրա լճի մակերևույթի վրա շրջաններ տեսան, նկատելով կենդանու մեջք հիշեցնող ինչ-որ բան։ Երկու ականատեսներն էլ հավատացնում էին, որ տեսել են երկար և գալարվող ինչ-որ բան, ինչից հետո ջուրրը ցայտեր առաջացնելով ալեկոծվեց, ասես նրան հսկայական պոչ է հարվածել։ Այնուհետև վիթխարի արարածին նկատել է Կլեմենտների ընտանիքը Տեմպլ-Պիեռից, Դռամնադռոխիտի մոտակայքում, լճի հյուսիսային ափին, Յորքհարթ պալաատի մոտ։ Թոմաս Կլեմենտըպատմում էր, որ կենդանին մոտ 40 ֆութ երկարություն ուներ, չորս լողաթևով և փոքրիկ բշտիկներով պատված երկար նեղացող պարանոցով։ Մայիսի 28-ին արարածը կրկին հայտնվեց, այս անգամ Չերրի կղզու մետակայքում։ Նոռա Սիմպսոնը հետևում էր նրան 45 ֆուտ հեռավորությունից 10 րոպեների ընթացքում, հետո կենդանին անցավ ջրի տաակ։ Սիմպսոնի տված նկարագրությունը համընկնում էր Կլեմենտների նկարագրության հետ։
1933 թվականի հուլիսի 22-ին տեղի ունեցավ նոր ուսումնասիրություն, այս անգամ ափին՝ լոնդոնյան բիզնեսմեն Ջորջ Սփայսերը իր կնոջ հետ մեքենայով ճանապարհորդում էր գեներալ Ուեյդի հին ռազմական ճանապարհով, Ֆոյերսում։ Ինքը՝ Սփայսերը նկարագրեց տեսած արարածը ինչպես «երկար վզով նոխկալի խրտվիլակ»։ Չնայած մմասնագետների հավաստիացումներին, որ տեսածը կարող էր ընդամենը տեսիլք լինել, աղավաղած սովորական ձիու կամ ջրասամույրի, Սփայսերները կտրականապես հրաժարվում էին ընդունել, որ ինչ-որ այդպիսի բան են տեսել։
1933 թվականի նոյեմբերի 12-ին ոմն Հյու Գրեյը Ֆոյերսի մոտակայքի բլուրներից նկարահանել է հրեշի առաջին հայտնի լուսանկարը՝ չափազանց ցածր որակի լղոզված պատկեր ինչ-որ S-անման կազմվածքով արարածի։ Գրեյը հաստատեց արարածի արտաքին տեսքի մասին տեղեկությունները, իսկ Կոդակից մասնագետները, ստւոգելով նեգատիվները, հայտարարեցին, որ դրանք իրական են։ Սակայն գիտնականները պատկերը չափազանց սկեպտիկ համարեցին, Գլազգոի համալսարանից պրոֆեսոր Գրեմ Գերին հայտարարեց, որ լուսանկարը չի ապացուցում՝ արդյոք կենդանի՞ է այդ արարածը։ Մեկ այլ էքսպերտ, կենդանաբան Ջ. Ռ. Նորմանը Բրիտանական թանգարանից, ենթադրեց, որ Գրեյի լուսանկարին պատկերված է «կետ է, ինչ-որ շնաձուկ, կամ էլ ընդհանրապես նավի բեկորներ»։ Դեկտեմբերի 12-ին շոտլանդական կինոստուդիայց մի խումբ լրագրողների հաջողվվեցց նկարահանել, թե ինչպես էր կենդանին շարժվում ծանծաղուտով Ինվերֆերիգեյգի մոտակայքում։ Ավելի շուտ, դեկտեմբերի 6-ին Գրեյի լուսանկարը հայտնվեց «Daily Sketch» թերթի առաջին էջին։ Ի պատասխան այդ գործողության, «Daily Sketch»-ի հետ մրցակցող «Daily Mail»-ը իր կողմից ուղարկեց Թագավորական երկրաբանական և Կենդանաբանական համայնքի անդամի, որը իրեն ներկայացնում էր «որպես մեծ գազան որսացող» Մարմադյուկ Մոնտեգյու Ուեթորլ, որպեսզի նա գտնի գազանին։ Ուեթորլը և նրա լուսանկարիչ՝ Գուստավ Պաուլին տակն ու վրա արեցին լճի ափերը և 1933 թվականի դեկտեմբերի 18-ին հարավային ափին Դորես փոքր գյուղի մոտ գտան մի շարք տարօրինակ հետքեր։ Վտանգելով իր վարկանիշը, Ուեթրոլը հավատաց դրանց իսկությանը։ Ոտնահետքը գաղտնաբար ուղարկվեցին Լոնդոն՝ Բնական պատմության թանգարան, էքսպերտիզայի։
Մոտիկից զննելով Ուեթրոլի գտած հետքերը, մասսնագետները պարզեցին, որ ոտնահետքերը պատկանում էին գետաձիու խրտվիլակի, որոնք սովորաբար օգտագործվում էին որպես պահարան անձրևանոցների համար։ Ավելի շատ գիտնականեր սկսեցին ասել, որ լոխ-Նեսյան հրեշի գոյության ոչ-մի ապացույց գոյություն չունի ։ Սակայն Ուեթրոլը, հույսը չկորցնելով, ժամանեց Լոնդոն, պնդելով, որ նրան պարզապես խաբել են։ 1934 թվականի օգոստոսին Ռիչարդ Սինգը, իր ընտանիքի հետ հանգստանում էր Ֆորտ Օգաստեսում՝ լճի արևմտյան հատվածու, երբ տեսավ ջրից դուրս ցցված բլրիկ, 3 ֆուտ երկարությամբ և 1 ֆուտով բարձր ջրի մմակարդակից, ինչից հետո օբյեկտը սկսեց շարժվել դեպի հյուսիս։ Գիտնականի խոսքերով, նրանք փորձում էին հասնել արարածին, հետևելով նրան մեքենայով համարյա երկու միլ, չափելով, որ այն շարժվում է ժամում 15 միլ։ ВВС-ի նկարահանման խմբին տված հարրցազրույցում Սինգը նշում է, որ տեղի բնակիչները, որոնց նրանք հանդիպել էին ավտոմեքենային կամրջին, և որոնց նրանք ցույց տվեցին այդ «բանը», վերաբերվեցին դրան, ինչպես ինչ-որ սովորական երևույթի։
Պատերազմի ժամանակ լճում տարօրինակ երևույթները հեռացան երկրորդ պլան, չնայած հակաօդային պաշտպանության դիտորդները ֆիկսում էին լճում մուգ պատկերներ։ 1950-ականներին հաղորդագրությունների և լուսանկարների հոսքը կրկին հետաքրքրություն առաջացրին հասարակության մեջ դեպի լճի գաղտնիքները։ 1955 թվականի հուլիսին բանկիր Էրշեր Փիթեր Մաքնաբը լուսանկարեց Յորքհարթ ամրոցի մոտ ինչ-որ բան, որը ուներ երկարավուն, մուգ գույնի արարածի տեսք, և լողալով ճեղքում էր լճի մակերևույթը։
1957 թվականին, երկար տարիներ լճի ափին ապրած տիկին Կոնստանս Ուայթը հրատարակեց «More Than a Legend» գիրքը, որում հավաքված էին Նեսիին տեսած ականատեսների 117 պատմություններ։ Գրքում գրվում էր, որ բոլոր պատմություններում կենդանու արտաքին տեսքի նկարագրությունները համարյա նույնն էին. հսկայական, մեծ մարմին, երկար պարանոց, փոքր գլուխ։
Վիրաբույժի լուսանկարը
Իհարկե այդ ամենը հետագայում բացահայտվեց։
Ծանոթագրություններ
Կատեգորիա:Շոտլանդիա Կատեգորիա:Քաղաքային լեգենդներ
Մասարի
Սարի Աբուդ (արաբ․` ساري عبّود, ), ավելի հայտնի է որպես Մասարի (Massari), լիբանանա-կանադացի Փոփ/R&B երգիչ։ Իր երաժշտական կարիերան սկսել է 2001 թվականին, իսկ 2005 թվականին թողարկել է իր դեբյուտային` «Massari» ստուդիական ալբոմը, որը Կանադայում ստացել է ոսկե սերտիֆիկատ ։ 2009 թվականին թողարկվել է նրա երկրորդ ստուդիական ալբոմը, որը կրում է «Forever Massari» անվանումը ։
Սինգլներ
Մասարիի սեփական սինգլները
Այլ կատարողների սինգլներ, որոնցում Մասարին ունեցել է իր մասնակցությունը
Արտաքին հղումներ
Կատեգորիա:1980 ծնունդներ Կատեգորիա:Դեկտեմբերի 10 ծնունդներ Կատեգորիա:Լիբանանցի երգիչներ Կատեգորիա:Կանադացի երգիչներ Կատեգորիա:21-րդ դարի երգիչներ
Կելտական ֆուտբոլ
Կելտական ֆուտբոլ (Peil, Peil Ghaelach կամ Caid; Gaelic football), սպորտի ազգային տեսակ Իռլանդիայում, ֆուտբոլի և ռեգբիի տեսակներից մեկն է։
Տ.Հակոբ արքեպիսկոպոս Գլնճյան
Տ. Հակոբ արքեպիսկոպոս Գլնճյանը (ավազանի անունով Հակոբ) ծնվել է 1955 թ. Քեսաբում (Սիրիա)։ Ավարտել է տեղի Ուսումնասիրաց միացյալ վարժարանը, ապա միջնակարգ կրթություն ստացել Լիբանանում։
1972 թ. ընդունվել է Մայր Աթոռ Ս. Էջմիածնի Գեւորգյան հոգեւոր ճեմարան։ 1974 թ. ձեռնադրվել է սարկավագ եւ մեկ տարի հետո ավարտել ճեմարանը՝ պաշտպանելով ավարտաճառ՝ «Պաշտամունքը ըստ Հայ Եկեղեցու կանոնների» թեմայով։ Այնուհետեւ մեկ տարի աշխատել է «Էջմիածին» ամսագրի խմբագրությունում եւ վեհարանի ընդունարանում։ 1977 թ. Վազգեն Վեհափառի կարգադրությամբ մեկնել է Գերմանիա՝ ուսանելու Ռեգենսբուրգի համալսարանում։ 1976 թ. ձեռնադրվել է կուսակրոն քահանա եւ Գերմանիայում իր ուսումնառության չորս տարիների ընթացքում վարել է տեղի հոգեւոր հովվի պաշտոնը։ 1980 թ. ներկայացրել է վարդապետական թեզ՝ «Մեկնություն աստվածահայտնության» թեմայով եւ արժանացել մասնավոր վարդապետական աստիճանի։ 1983 թ. գրել եւ պաշտպանել է համալսարանի ավարտաճառը՝ «Ծննդոց գրքի հնագույն աղբյուրները» թեմայով։ 1985 թ. ներկայացրել է ծայրագույն վարդապետական թեզ՝ «Արարչագործությունը ըստ Յահվեական եւ քահանայական պատումների» թեմայով եւ ստացել ծայրագույն վարդապետի աստիճան։ 1984 թ. փետրվարին նշանակվել է Ուրուգվայի հայոց նորակազմ թեմի առաջնորդական տեղապահ, միաժամանակ ութ տարի շարունակ վարել է տեղի Ներսեսյան դպրոցի ընդհանուր տնօրենի պաշտոնը։ 1990 թ. հունիսին ընտրվել է թեմի առաջնորդ, նույն թվականի հոկտեմբերի 7-ին ձեռնադրվել եպիսկոպոս՝ ձեռամբ Ամենայն Հայոց Վազգեն Ա. Հայրապետի։ 1988 թ. իսպաներեն լեզվով հրատարակել է «Հայ Եկեղեցու պատմության եւ վարդապետության մասին» աշխատությունը՝ ձոնելով այն Վազգեն Ա. Վեհափառի ծննդյան 80-ամյակին։ 1994 թ. հրատարակել է Մարտին Լյութեր «Մի բարեպաշտ վանականի ըմբոստութիւնը» աշխատությունը, իսկ 1995 թ. «Մեկնություն արարածոց», 2000 թ.` «Կոհելեթ կամ Գիրք ժողովողի» գործերը։2003 թ. սրբազանը հրատարակել է «Հավատի եւ բանականության հետքերով» վերնագրով հոդվածների ժողովածուն՝ նվիրնած Ս. Էջմիածնի Մայր Տաճարի հիմնադրման 1700-ամյակին։ 2001 թ. հունիսին Ն. Ս. Օ. Տ. Տ. Գարեգին Բ. Հայրապետի կողմից արժանացել է արքության պատվի։
Կատեգորիա:Էջմիածնի Գևորգյան ճեմարանի սաներ
Զաուր Նուդիրալիև
Զաուր Իսմաիլ օկլի Նուդիրալիև (Zaur İsmayıl oğlu Nudirəliyev, սեպտեմբերի 1, 1978, Բաքու, Ադրբեջանական ԽՍՀ, ԽՍՀՄ - հոկտեմբերի 4, 2020, Ջրական, Հադրութի շրջան, Արցախ), Ադրբեջանական բանակի ռազմաօդային ուժերի ռազմական օդաչու և գնդապետ, Ադրբեջանի «Հայրենական պատերազմի հերոս»։
Կենսագրություն
1995-2000 թվականներին սովորել է Թուրքիայի բարձրագույն օդուժի բարձրագույն դպրոցում։
Նա ամուսնացած էր, ուներ երկու երեխա։
Զինվորական ծառայություն
Զաուր Նուդիրալիևը 2000 - 2004 թվականներին եղել է զորամասում 3-րդ ավիացիոն էսկադրիլիայի օդաչու։ Իսկ 2004 թվականի հուլիսից մինջև 2004 թվականի դեկտեմբերը նա եղել է զորամասում 3-րդ ավիացիոն էսկադրիլիայի գլխավոր օդաչու։
2004 թվականի դեկտեմբերից մինչև 2007 թվականի մարտը նա եղել է 1-ին ավիացիոն էսկադրիլիայի գլխավոր օդաչու, իսկ 2007 թվականի մարտից մինչև 2009 թվականի դեկտեմբերը՝ 1-ին ավիացիոն էսկադրիլիայի հրամանատար։
Զաուր Նուդիրալիևը 2009 թվականի դեկտեմբերից մինչև 2011 թվականի մայիսը ծառայել է 1-ին ավիացիոն էսկադրիլիայում որպես շտուրման։
Զաուր Նուդիրալիևը 2011 թվականի մայիսից մինչև 2013 թվականի նոյեմբերը եղել է զորամասի 1-ին ավիացիոն էսկադրիլիայի շտաբի պետ։
Մասնակցել է 2020 թվականի աշնանը Ադրբեջանի կողմից կատարված ռազմական ագրեսիային՝ ընդդեմ Արցախի Հանրապետության։ Զաուր Նուդիրալիևը զոհվել է հոկտեմբերի 4-ին, երբ Ջրականի վրայով Սու-25 ինքնաթիռը խոցվեց ։
Ադրբեջանի նախագահ Իլհամ Ալիևի 09.12.2020 թվականի հրամանագրով, մահից հետո Զաուր Նուդիրալիևին շնորհվել է «Հայրենական պատերազմի հերոս» կոչում ։
Ադրբեջանի նախագահ Իլհամ Ալիևի 15.12.2020 թվականի հրամանագրի համաձայն, Զաուր Նուդիրալիևը հետմահու պարգևատրվել է «Հայրենիքի համար» մեդալով ։
Շիչուգա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Վլադիմիր Զելենովսկի
Վլադիմիր Վիկտորովիչ Զելենովսկի, ռուս ֆուտբոլիստ։
Գործունեություն
Ֆուտբոլով սկսել է զբաղվել ՖՊԿ «ԿԱՄԱԶ» ակումբի կազմում, ապա 14 տարեկան հասակում նրան հավաքագրել են ՄՊՄԴ «Ռոտոր» ակումբի կազմում ։ Հանդես է եկել վոլգոգրադյան թիմում, որը մասնակցում էր Պրեմիեր լիգային, որի կազմում անցկացրել է 23 խաղ և խփել է 1 գոլ։ Ակումբի փակվելուց հետո Զելենովսկին փոխել է ռուսական մի քանի տարբեր դիվիզիոնների թիմեր, բայց ոչ մի տեղ չի կարողացել հանդես գալ երկար ժամկետով։
2015 թվականին ընդգրկվել է Դենիս Կլյուևի մարզչական շտաբում, որի ժամանակ հանդես է եկել Մոսկովյան երիտասարդական «Լոկոմոտիվ» ակումբի կազմում ։ 2017 թվականին դարձել է վերաստեղծված «Կազանկա» ակումբի ֆիզիկական կուլտուրայի մարզիչ ։ 2019 թվականի ամռանը լքել է «Կազանկա» ակումբը և տեղափոխվել «Սպարտակ» 2։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի հարձակվողներ Կատեգորիա:Մորդովիա Սարանսկի ֆուտբոլիստներ Կատեգորիա:Ռուս ֆուտբոլային մարզիչներ Կատեգորիա:Ռուսաստանի Պրեմիեր Լիգայի խաղացողներ
Metal Gear Solid: The Twin Snakes
Խաղային ընթացք
Գեյմերը վերահսկում է գլխավոր հերոսին՝ Սալոդին Սնեյքոփին (անգլ. Solid Snake), նրան պետք է «Ա» կետից հասցնել «Բ» կետ, և ճանապարհին աշխատել չհանդիպել թշնամուն։ Ստանդարտ հանձնարարաությունները ուղեկցվում են հանելուկների լուծմամբ և ղեկավարության հետ հանդիպումների միջոցով։ Այդ հակառակորդները բավականին խելացի են․ նրանք կարող են Սնեյքին գտնել իր թողած հետքերով։ Նրանցից խուսափելու համար հարկավոր է օգտագործել խաղային հնարավորությունները կամ կարելի է թաքնվել մի անկյունում գնահատել իրավիճակը և մնալ աննկատ։ Կարելի է նաև շեղել թշնամու ուշադրությունը։ Եթե Սնեյքը հայտնաբերվել է (հայտնվել է թիկնապահների տեսադաշտում կամ տեսախցիկների կողմից նկատվել է), ապա հնչում է տագնապ և տվյալ տեղանքը անընդհատ սկսում են վերահսկել թշնամու զինվորները։ «Լուծել նրանց հարցերը», ունենալով համապատասխան զենք բավականին պարզ է, բայց միևնույն ժամանակ անիմաստ, թշնամիների «միջուկը» անսպառ է։ Միակ ելքը ճանապարհը շուրունակելն է, թաքնվելով ինչ-որ տեղ և սպասել մինչև տագնապի ժամանակը ավարտվի ։
Ինչպես մեթալ գեառում, այնպես էլ այստեղ Սնեյքը ունի սեփական գույք, որը շարունակ հավելում են խաղի ընթացքում հայտնաբերված տարրերը։ Երբ խաղի ավարտին զինանոցում գլխավոր հերոսը հայտնաբերում է ծանր սպառազինություն, ինչպես օրինակ՝ Սթինգեր (անգլ. Stinger) զենքը, խաղընթացքը նկատելիորեն փոխվում է։ Թշնամու արհեստական բանականությունը զգալիորեն բարելավվել է, այժմ հակառակորդի զինվորները կարողանում են շփվել միմյանց հետ և գեյմերին հայտնաբերել ավելի հեշտ ։
Մշակում
The Twin Snakes մշակման մասին առաջին անգամ հայտնի է դարձել 2003 թվականին։ Nintendo ընկերությունը հայտարարել է, որ խաղի ստեղծմամբ կզբաղվի կանադական Silicon Knights ստուդիան, լեգենդար մշակողների ղեկավարությամբ ։
Խաղի մեծ մասի ստեղմամբ զբաղվել են Silicon Knights ստուդիայի հիմնական ծրագրավողները, տեսահոլովակները և կերպարների մոդելները ստեղծվել են Konami ստուդաի կողմից։ Ի սկզբանե Silicon Knights ստուդիաի աշխատակիցները խաղի տեսահոլովակի համար ստեղծել էին մի շարք ինքնատիպ տեսահոլովակներ, բայց Հիդեո Կոդզիման արգելել է դրանք, բոլորը ստեղծելով իր ոճով ։ Սաունդթրեքի աշխատանքները բաժանվել են ստոդիաների միջև․ երաժշտության մի մասը ձայնագրվել է Սթիվեն Հենիֆոնի և Silicon Knights ստուդիաի աշխատակիցների կողմից, իսկ մյուս մասը Konami-ի անձնակազմի կողմից ։
Քննադատների կարծիքներ
Որպես Metal Gear Solid-ի բնօրինակ, խաղը խաղային մամուլում ստացել է բարձր գնահատական։ Միջին գնահատականը կազմել է 85,58 % և 85 բալ 100-ից, GameRankings և Metacritic կայքերում համապատասխան ։ IGN-ին խաղն գնահատել է 8․5 բալ 10-ից, գովելով նրա բարձր գրաֆիկան ։ GameSpot կայքը խաղը գնահատել է 8․2 բալ, հնարավոր տասից, Eurogamer կայքը գնահատել է 8 բալ 10-ից ։ Ամերիկյան խաղային ամսագիր Game Informer-ը՝ The Twin Snakes-ին շնորհել է 9․25 բալ հնարավոր 10-ից, վկայակոչելով բարելավված խաղընթացքը և գրաֆիկան ։ Nintendo Power ամսագիրը խաղը գնահատել է 94 բալ, հարյուրից ։
Չնայած բազմաթիվ լավ մեկնաբանությունների, The Twin Snakes նաև արժանացել է բացասական կարծիքների ։ MGS2 կայքը բացասական կարծիք է հայտնել խաղընթացքում ավելացված նոր գործիքների մասին, դրանք համարելով անպետքություն, ինչպես նաև նշել է, որհամեմատած Metal Gear Solid-ի հետ դիզայնի մակարդակը գրեթե չի փոխվել ։
Արտաքին հղումներ
Կատեգորիա:Խաղեր
Յու Ին-Սու
Յու Ին-Սու (유인수, ), հարավկորեացի դերասան ։ Հայտնի է իր դերերով այնպիսի դրամաներում, ինչպիսիք են՝ « Հզոր Դո Բոնգ Սուն) » (2017), « Կաննամի գեղեցկությունը» (2018), « Հեռվից գարունը կանաչ է » (2021), « Մենք բոլորս մահացած ենք » (2022) և « Հոգիների ալքիմիա » (2022-2023)  :
Արտաքին հղումներ
Կատեգորիա:Հարավկորեացի դերասաններ Կատեգորիա:Հարավկորեացի արտիստներ Կատեգորիա:Հարավկորեացի մոդելներ
Ցայտաղբյուր
Առաջին ցայտաղբյուրները (պուլպուլակները) Երևանի փողոցներում հայտնվել են 1920-ական թվականներին և ժամանակի ընթացքում դարձել են չափազանց մեծ ժողովրդականություն վայելող։
Անվանում
«Պուլպուլակ» բառը կազմված է «պուլ-պուլ»-ից, որը ջրի ձայնի իմաստն ունի, և «ակ»-ից, որը նշանակում է «ջրի աղբյուր» ։
Նկարագրություն
Հայաստանը հայտնի է իր ցայտաղբյուրներով։ Այս հուշարձան աղբյուրը, որն ավելի շատ հայերի շրջանում ընդունված է անվանել «Պուլպուլակ», տարածված է Հայաստանում և Արցախի Հանրապետությունում։ Մեկ մետր բարձրությամբ քարե այս հուշարձանները մեծ տարածում ունեն հատկապես Հանրապետության մայրաքաղաքում։ Երևանյան ցայտաղբյուրներն առանձնանում են իրենց ջրի սառնությամբ և քաղցրահամությամբ։ Ցայտաղբյուրի՝ «պուլպուլակի» վրա փորագրված գեղեցիկ քանդակները և նախշերը առանձնահատուկ տեսք են տալիս և ընգծում են քաղաքի հայկական բնավորությունը։ Երևանյան բակերը հենց սրանցով են առանձնանում Փարիզի, Մոսկվայի, Բեռլինի, Վաշինգտոնի բակերից։
Բակում ցայտաղբյուրի հայտնվելը կապված է որևէ նշանակալի իրադարձության հետ։ Սովորաբար այն կառուցում են, երբ մարդ է մահանում կամ ծնվում է նորը։ Այն, կարելի է ասել, խորհրդանշում է կյանքը և մահը, նորը և հինը, սկիզբը և ավարտը։
Տարբեր ավանդազրույցներ կան կապված ցայտաղբյուրի հետ։ Ցայտաղբյուրից ջուր խմելիս՝ մենք ակամա խոնարհվում ենք և հարգանքի նշան ենք ցույց տալիս այն մարդու նկատմամբ, ում պատվին կառուցվել է։
Յոթնաղբյուր
Յոթնաղբյուրը Հանրապետության հրապարակի հայտնի ցայտաղբյուրի (պուլպուլակի) անվանումն է։ Դիզայնի հեղինակը նկարիչ-քանդակագործ Նուռն է։
Ծանոթագրություններ
Կատեգորիա:Շատրվաններ
Ռուստամ Միննիխանով
Ռուստամ Նուրգալիևիչ Միննիխանով (Руста́м Нургали́евич Минниха́нов, Рөстәм Нургали улы Миңнеханов, ), ազգությամբ թաթար պետական և քաղաքական գործիչ, Ռուսաստանի Դաշնության դաշնային սուբյեկտ Թաթարստանի Հանրապետության երկրորդ և ներկա նախագահը։ «Միասնական Ռուսաստան» կուսակցության գերագույն խորհրդի անդամ ։
Վաղ կյանք և կրթություն
Ռուստամ Միննիխանովը ծնվել է 1957 թվականի մարտի 1-ին Թաթարական ԻԽՍՀ Ռիբնո-Սլոբոդսկի շրջանի Նոր Արիշ գյուղում, Վոլգայի թաթարների ընտանիքում։ Հայրը՝ Նուրգալի Միննիխանովիչը (1930-2001), 1962-1990 թվականներին եղել է Սաբինսկի անտառարդյունաբերական տնտեսության տնօրեն։
1978 թվականին Ռուստամ Միննիխանովն ավարտել է Կազանի գյուղատնտեսական ինստիտուտը՝ ստանալով մեխանիկական ինժեների մասնագիտություն, 1986 թվականին Մոսկվայի խորհրդային առևտրի ինստիտուտի Կազանի մասնաճյուղի «ապրանքագիտություն և պարենային ապրանքների առևտրի կազմակերպում» բաժինը (բարձր որակավորման ապրանքային փորձագետ)։ Նա տնտեսական գիտությունների դոկտոր է ։
Կարիերա
1978 թվականին ինստիտուտը ավարտելուց հետո Ռուստամ Միննիխանովն սկսել է իր կարիերան որպես ինժեներ Սաբինսկի շրջանի Սելխոտեխնիակայի ասոցիացիայում։ Ապա աշխատել է որպես ավագ ինժեներ և գլխավոր ինժեներ փայտամշակման արդյունաբերության ոլորտում և սպառողների միության նախագահի տեղակալ։
1985–1993 թթ․ նա աշխատել է Արսկի շրջանի սպառողների միության նախագահ, ժողովրդական պատգամավորների շրջանային խորհրդի գործադիր կոմիտեի նախագահ, վարչության պետի առաջին տեղակալ։
1993 թվականին նա նշանակվել է Վիսոկոգորսկի  վարչությամ պետ, իսկ 1996 թվականի նոյեմբերին Թաթարստանի Հանրապետության ֆինանսների նախագահ։ 1998 թվականի հուլիսի 10-ից մինչև 2010 թվականի մարտի 25-ը նա եղել է  Թաթարստանի վարչապետ ։ Իր պաշտոնավարման տարիներին որպես հանրապետության  ​​վարչապետ, Մինննխանովը շարունակում էր զբաղվել արդյունաբերությամբ, ծառայելով որպես «Տաթնեֆտ» նավթային ընկերության տնօրենների խորհրդի նախագահ 2005-2006 թթ․ ։ Որպես վարչապետ նա հայտնի է եղել տեխնոլոգիական նորարարությունների ոլորտում ցուցաբերած էնտուզիազմով նպաստելով, որ Հանրապետությունը անցնի թվային, ոչ թղթային կառավարության և պաշտոնական բիզնեսի ոլորտում գործարքները կատարվեն էլեկտրոնային փաստաթղթերով և պաշտոնական փաստաթղթերի էլեկտրոնային ստորագրմամբ ։
2010 թվականի հունվարի 27-ին Ռուսաստանի նախագահ Դմիտրի Մեդվեդևը ներկայացրել է որպես Թաթարստանի Հանրապետության նոր նախագահի թեկնածու և 2010 թվականի մարտի 25-իվ պաշտոնապես զբաղեցրել է նախագահի պաշտոնը ։
2014 թվականի 2014 թ. Ղրիմի ճգնաժամի ընթացքում Միննիխանովը հանդես է եկել որպես միջնորդ, Կրեմլի ղեկավարության ու Ղրիմի թաթարական համայնքի միջև, երբ Ղրիմի թաթարների շրջանում մտավախություն կար, որ իրենք կարող են ենթարկվել Ռուսաստանի կողմից հետապնդումների, եթե  վերջինս բռնակցի թերակղզին ։
Բուլդոգ Դրամոնդ (ֆիլմ)
Սյուժե
Հյու «Բուլդոգ» Դրամոնդը` Առաջին համաշխարհային պատերազմի բրիտանական վետերանը, խաղաղ կյանքում իր տեղը չի գտնում. նրան շատ ձանձրալի է առօրյա խառը ռեժիմը։ Այն ժանանակ, երբ նա զբաղվում էր ինչ-որ նոր և անհանգստացնող բան փնտրելով, նրան դիմում է երիտասարդ աղջիկ՝ խնդրանքով, որ փրկի իր հորը, որին հարազատների համաձայնությամբ ուղարկել են ծերանոց։ Այնտեղ փորձում են ուժով խլել նրա կարողությունը։ «Բուլդոգ» Դրամոնդը չի կարող անտարբեր մնալ։
Արտաքին հղումներ
Կատեգորիա:Անգլերեն ֆիլմեր Կատեգորիա:1929 ֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Ֆիլմեր խուզարկուների մասին Կատեգորիա:Ամերիկյան սև-սպիտակ ֆիլմեր Կատեգորիա:Ամերիկյան քրեական ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում
Ռուստամ Միննիխանով
Հոբբի
Ռուստամ Միննիխանովն արժանացել է Ռուսաստանի Դաշնության սպորտի վաստակավոր վարպետի կոչման։ Ավտոսպորտի մեծ սիրահար է և պրոֆեսիանոլ ավտոարշավորդ։ Պարբերաբար մասնակցում է Թաթարստանում ու Ռուսաստանում անցկացվող, ինչպես նաև միջազգային մրցումների, այդ թվում նաև Եվրոպայի առաջնությանը։ 2001 թվականին հաղթել է «Արծաթե նավակ» հեղինակավոր ավտոարշավում։ 2001, 2002 և 2003 թվականներին դարձել է Ռուսաստանի չեմպիոն Դ2 դասի ավտոքրոսում։ 2004 և 2005 թվականներին, մրցարշավին մասնակցելով Ford Puma ավտոմեքենայով, նվաճել է բրոնզե մեդալ Եվրոպայի առաջնության՝ D1 դասի ավտոքրոսում։ Բազմիցս ճանաչվել է Ռուսաստանի չեմպիոն ավտոքրոսի, ռալլի-քրոսի մրցումներում ու ձմեռային թրեքային մրցարշավներում  ։ Թաթարստանի նախագահի գավաթի խաղարկությունների բազմակի հաղթող է (այդ թվում նաև Թաթարստանի նախագահ դառնալուց հետո)։
Կարողանում է վարել ուղղաթիռ ։
Արտաքին հղումներ
Կատեգորիա:Ռուս պետական գործիչներ Կատեգորիա:Ռուս քաղաքական գործիչներ Կատեգորիա:Տնտեսագիտական գիտությունների դոկտորներ Կատեգորիա:Ռուսաստանի սպորտի վաստակավոր վարպետներ Կատեգորիա:«Միասնական Ռուսաստան» կուսակցության անդամներ Կատեգորիա:Բարեկամության շքանշանի ասպետներ (Ռուսաստան) Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Պատվո շքանշանի ասպետներ (Ռուսաստան)
Մոսկվայի թանգարան
Մոսկվայի թանգարան (Музе́йное объедине́ние «Музе́й Москвы́» (Музей истории Москвы, Музей Москвы), Museum of Moscow), Ռուսաստանի Մոսկվա քաղաքի ամենահին թանգարաններից։ Դրա հավաքածուն ստեղծվել է 1896 թվականին Ռուսաստանի գիտական համայնքի նախաձեռնությամբ։ Մոսկվայի քաղաքային դուման թանգարանին ցուցանմուշների մեծ հավաքածու է նվիրել։ 20-րդ դարում թանգարանը մի քանի անգամ փոխել է իր անունն ու գտնվելու վայրը։ 1921 թվականին թանգարանը սկսել է կոչվել Մոսկվայի քաղաքային թանգարան և գտնվել է Սուխարևի Աշտարակում։ 1940 թվականին վերանվանվել է Մոսկվայի պատմության և մշակույթի թանգարան ։1987 թվականին թանգարանը ստացել է իր ներկայիս անվանումը։
Թանգարանն իր պատմության ընթացքում ձեռք է բերել ավելի քան մեկ միլիոն ցուցանմուշներ, որոնք արտացոլում են քաղաքի կյանքը իր ողջ պատմության ընթացքում՝ սկսած Մոսկվայի հնագույն ժամանակներից մինչև այսօր։ Այս հավաքածուն պարունակում է հնագիտական գտածոներ, աշխատանքային հնագույն գործիքներ, ոսկերչական զարդեր, բրոնզե և քարե իրեր Մոսկվայի պատմության հնագույն ժամանակաշրջաններից։ Կա նաև քարտեզների և նախագծերի ժողովածու, որը ցույց է տալիս, թե ինչպես է քաղաքը տարեցտարի աճում։ Մեծ թվով լուսանկարներ պատկերում են 19-րդ դարի կեսերից մինչ օրս Մոսկվայի կարևոր իրադարձությունները, տոնակատարությունները և իրադարձությունները։
Թանգարանում առկա են օրիգինալ զգեստներ, աքսեսուարներ, կահույք և այլ ամենօրյա իրեր, որոնք պատրաստված են տաղանդավոր ռուս և եվրոպական վարպետների կողմից։
Թանգարանի ցուցահանդեսը տեղակայված էր Կրեստովսկու աշտարակներից մեկում։
Արտաքին հղումներ
Կատեգորիա:Թանգարաններ այբբենական կարգով Կատեգորիա:Պատմության թանգարաններ Կատեգորիա:Մոսկվայի թանգարաններ Կատեգորիա:Ռուսաստանի թանգարաններ Կատեգորիա:1896 հիմնադրված թանգարաններ
Մարգարիտը թագի մեջ
«Մարգարիտը թագի մեջ» (Perła w koronie), լեհական դրամատիկական ֆիլմ, որը նկարահանել է ռեժիսոր Կազիմեժ Կուցը, 1972 թվականին։ Նույն թվականին այն ներկայացվել է Կաննի կինոփառատոնին ։ Ֆիլմը լեհական կողմից ներկայացվել է նաև Օսկարի 45-րդ մրցանակաբաշխության Լավագույն օտարալեզու ֆիլմ անվանակարգին, սակայն մասնակցության հայտը մերժվել է ։
Սյուժե
Ֆիլմի գործողությունները տեղի են ունենում 1934 թվականի օգոստոսին, Վերին Սիլեզիայի լեհական հատվածում։ Ֆիլմը պատմում է հորինված «Զիգմունտ» հանքում գործադուլի պատմության մասին։ Երիտասարդ հանքափոր Յասն ապրում է կնոջ ու երկու փոքրիկ տղաների հետ։ Մի անգամ նա իմանում է, որ որոշվել է հանքը փակել՝ այն ջրով հեղեղելու միջոցով։ Գործադուլ է սկսվում։ Ընտանիքներն օգնում են ցուցարարներին, չնայած նրան, որ հանքը շրջապատված է ոստիկանական ուժերով։ Կառավարությանն ուղղված դիմումներն առանց պատասխան են մնում, հանքի ղեկավարությունը դիմադրում է, ինչի արդյունքում հանքափորները դիմում են հացադուլի։ Ի պատասխան դրան՝ ոստիկանությունը բռնի ուժով ցրում է ցույցը։ Վճռական հանքափորները որոշում են շարունակել գործադուլը հողի տակ՝ չնայած հանքի փլման անխուսափելի վտանգին, ինչը նախատեսված էր նախնական պլանով։ Ի վերջո, ղեկավարությունն ու աշխատակիցները համաձայնության են գալիս, հանքափորները դուրս են գալիս ու վերադառնում են իրենց ընտանիքների մոտ։
Ծանոթագրություններ
Կատեգորիա:Լեհերեն ֆիլմեր Կատեգորիա:Լեհական ֆիլմեր Կատեգորիա:1972 ֆիլմեր
Հաջիքենդից մեզ հայտնում են
«Нам Сообщают» («Հաջիքենդից մեզ հայտնում են...»), Հովհաննես Թումանյանի ռուսերեն հոդվածներից մեկը, որը տպագրվել է 1898 թվականի օգոստոսի 13–ին ։
Պատմություն
Հոդվածն առաջին անգամ հրատարակվել է 1898 թվականի օգոստոսի 13-ին «Новое Обозрение» օրաթերթի № 5018-ում։ Այնուհետև տպագրվել է Թումանյանի «Ուսումնասիրություններ և հրատարակումներ» գրքի 3-րդ հատորի 323 էջում։
Հոդվածում Թումանյանը գրում է Հաջիքենդից Գոզլուխ տանող ճանապարհին կողոպտված ուղևորների մասին։
Թումանյանի երկերի լիակատար ժողովածուի 6-րդ հատորում արտատպվել է 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորից։
Ծանոթագրություններ
Կատեգորիա:Հովհաննես Թումանյանի հոդվածներ
Բիլ Հյուիթ
Ուիլյամ Սևերլին «Բիլ» Հյուիթ (William Severlyn "Bill" Hewitt, ), ամերիկացի պրոֆեսիոնալ բասկետբոլիստ։
Վաղ տարիներ
Բիլ Հյուիթը ծնվել է 1944 թվականի օգոստոսի 8-ին Մասաչուսեթս նահանգի Քեմբրիջ քաղաքում։ Սովորել է Քեմբրիջի Ռինջ էնդ Լաթինի դպրոցում, որտեղ հանդես է եկել տեղի բասկետբոլային ակումբի կազմում։
Խաղացողի կարիերա
Խաղացել է ծանր հարձակվողի դիրքում։ Սովորել է Սան Անտոնիոյի քոլեջում և Հարավային Կալիֆոռնիայի համալսարանում։ 1968 թվականի NBA դրաֆթի ժամանակ ընտրվել է «Լոս Անջելես Լեյքերս» ակումբի կողմից՝ 11-րդ համարի ներքո։ Հետագայում հանդես է եկել «Դետրոյթ Փիստոնս», «Բուֆֆալո Բրեյվզ» և «Չիկագո Բուլս» ակումբների կազմերում։ NBA-ում, ընդհանուր առմամբ, անցկացրել է 6 մրցաշրջան։ Ընդգրկվել է NBA սկսնակների առաջին հավաքականի կազմում (1969)։ NBA կարիերայի ընթացքում, ընդհանուր առմամբ, խաղացել է 361 խաղ, որոնց ժամանակ հավաքել է 2062 միավոր (5,7 մ/խ), կատարել 1994 անդրադարձ, 469 փոխանցում, 9 խլում և 10 բլոկշոտ ։
Ելենա Տուրչինսկայա
Ելենա Յուլևնա Տուրչինսկայա (Елена Юльевна Турчинская, ), խորհրդային և ռուս արվեստաբան, արվեստի պատմաբան, թանգարանային աշխատող։ Ամուրի Կոմսոմոլսկի կերպարվեստի թանգարանի տնօրեն 1980-ականների վերջից մինչև 1996 թվականը։ Ռուսական ավանգարդի հետազոտողը Հեռավոր Արևելքում։
Կենսագրություն
Ելենա Տուրչինսկայան ծնվել է 1949 թվականի հուլիսի 11-ին Կամչատկայի Պետրոպավլովսկում, զինծառայողի ընտանիքում ։
1973 թվականին ավարտել է Լենինգրադի նավաշինարարական ինստիտուտի նավային ուժային կայանքների ֆակուլտետը, ԽՍՀՄ նավաշինարարական արդյունաբերության նախարարության կողմից ստացել աշխատանքի ուղեգիր՝ Ամուրի Կոմսոմոլսկում որպես նավաշինական գործարանի տեխնիկական գեղագիտության բյուրոյի ինժեներ-կոնստրուկտոր ։
Հետագայում ավարտել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի արվեստագիտական ֆակուլտետը ։
1981 թվականին սկսել է աշխատել Ամուրի Կոմսոմոլսի կերպարվեստի թանգարանի կրտսեր գիտաշխատող, այնուհետև զբաղեցրել է գիտության գծով տնօրենի տեղակալի և տնօրենի պաշտոնները մինչև 1996 թվականը ։
1990-ականների երկրորդ կեսին Սանկտ-Պետերբուրգում դասավանդել է Սանկտ-Պետերբուրգի ՁՊՀ արվեստագիտության ամբիոնում։ 2003 թվականին պաշտպանել է արվեստագիտության թեկնածուի գիտական աստիճան ստանալու թեզը «Կանաչ կատու» գեղարվեստական միավորումը։ Ձևավորում։ Միտումներ։ Վարպետներ։ 1910-1920-ական թվականների հեռավորարևելյան արվեստի պատմություն» թեմայով ։